Neuvoston asetus (EY) N:o 723/2000, annettu 6 päivänä huhtikuuta 2000, Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun asetuksen (EY) N:o 1294/1999 muuttamisesta



Virallinen lehti nro L 086 , 07/04/2000 s. 0001 - 0004



Neuvoston asetus (EY) N:o 723/2000, annettu 6 päivänä huhtikuuta 2000, Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun asetuksen (EY) N:o 1294/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon 7 päivältä toukokuuta 1998 olevan yhteisen kannan 98/326/YUTP Jugoslavian liittotasavallan ja Serbian tasavallan hallitusten ulkomailla olevien varojen jäädyttämisestä(1), 8 päivältä kesäkuuta 1998 olevan yhteisen kannan 98/374/YUTP Serbiaan tehtävien uusien investointien kieltämisestä(2) ja 10 päivältä toukokuuta 1999 olevan yhteisen kannan 1999/318/YUTP Jugoslavian liittotasavaltaa koskevista rajoittavista lisätoimenpiteistä(3), ottaa huomioon komission ehdotuksen, sekä katsoo seuraavaa: (1) Neuvosto on 15 päivänä kesäkuuta 1999 antanut Jugoslavian liittotasavaltaan liittyvien varojen jäädyttämisestä ja sijoitusten kieltämisestä asetuksen (EY) N:o 1294/1999(4). (2) Neuvosto on sopinut, että se pitää yllä kokonaisvaltaista politiikkaansa mahdollisimman suuren painostuksen kohdistamiseksi presidentti Miloseviciin vahvistamalla hallitukseen kohdistettuja pakotteita, mutta rankaisematta kuitenkaan Serbian kansaa. (3) Jugoslavian liittotasavaltaan, erityisesti Kosovon maakuntaan ja Montenegron tasavaltaan liittyviä sijoituksia ja taloudellisia suhteita voidaan lisätä, jolloin parannetaan oikeudellista selkeyttä pakotteiden todellisten päämäärien osalta. (4) Näissä olosuhteissa voimassa olevien taloudellisten pakotteiden tehoa olisi parannettava muun muassa sulkemalla mahdolliset asetuksessa olevat aukot ja tehostamalla sen täytäntöönpanoa. (5) Pakotteita koskevaa järjestelyä olisi samalla mukautettava, jotta vähennetään yhteisön eduille koituvaa kielteistä vaikutusta vähentämättä kuitenkaan kohteena oleviin luonnollisiin ja oikeushenkilöihin kohdistuvaa vaikutusta, ON ANTANUT TÄMÄN ASETUKSEN: 1 artikla Muutetaan asetus (EY) N:o 1294/1999 seuraavasti: 1. Lisätään johdanto-osaan kappale seuraavasti: "12) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti." 2. Korvataan 1 artiklan 1 ja 2 kohta seuraavasti: "1. 'Jugoslavian liittotasavallan hallituksella' - Jugoslavian liittotasavallan hallitusta sen kaikilla tasoilla, sen virastoja, yksikköjä ja elimiä, - kyseisen hallituksen omistamia tai valvomia yhtiöitä, yrityksiä, laitoksia, myös rahoituslaitoksia ja yhteisöjä, - Jugoslavian liittotasavallassa olevia työntekijöiden omistamia yhteisöjä, - tällaisten yhtiöiden, yritysten, laitosten ja yhteisöjen seuraajia 26 päivästä huhtikuuta 1999, - tällaisten yhtiöiden, yritysten, laitosten ja yhteisöjen tytäryhtiöitä tai sivuliikkeitä niiden sijaintipaikasta riippumatta, ja - henkilöitä, jotka toimivat vai väittävät toimivansa jonkin edellä mainitun puolesta tai nimissä. 2. 'Serbian tasavallan hallituksella' - Serbian tasavallan hallitusta sen kaikilla tasoilla, sen virastoja, yksikköjä ja elimiä, - kyseisen hallituksen omistamia tai valvomia yhtiöitä, yrityksiä, laitoksia, myös rahoituslaitoksia ja yhteisöjä, - Serbian tasavallassa olevia työntekijöiden omistamia yhteisöjä, - tällaisten yhtiöiden, yritysten, laitosten ja yhteisöjen seuraajia 26 päivästä huhtikuuta 1999, - tällaisten yhtiöiden yritysten, laitosten ja yhteisöjen tytäryhtiöitä tai sivuliikkeitä niiden sijaintipaikasta riippumatta, ja - henkilöitä, jotka toimivat tai väittävät toimivansa jonkin edellä mainitun puolesta tai nimissä.". 3. Korvataan 2 artikla seuraavasti: " 2 artikla 1. Liitteessä I mainitut henkilöt katsotaan henkilöiksi, jotka toimivat tai väittävät toimivansa Jugoslavian liittotasavallan tai Serbian tasavallan hallituksen puolesta tai nimissä. 2. Liitteessä II mainittujen yhtiöiden, yritysten, laitosten tai yhteisöjen katsotaan olevan Jugoslavian liittotasavallan hallituksen tai Serbian tasavallan hallituksen omistuksessa tai valvonnassa. Liite II koskee ainoastaan Jugoslavian liittotasavallan alueen ulkopuolella rekisteröityjä tai perustettuja yhtiöitä, yrityksiä, laitoksia tai yhteisöjä. 3. Kosovon maakunnassa sijaitsevien, rekisteröityjen tai perustettujen yhtiöiden, yritysten, laitosten tai yhteisöjen ei katsota olevan Jugoslavian liittotasavallan hallituksen taikka Serbian tasavallan hallituksen omistuksessa tai valvonnassa eikä työntekijöiden omistamia, lukuun ottamatta niitä, jotka on lueteltu liitteessä IV. 4. Montenegron tasavallassa sijaitsevien, rekisteröityjen tai perustettujen yhtiöiden, yritysten, laitosten tai yhteisöjen ei katsota olevan Jugoslavian liittotasavallan hallituksen taikka Serbian tasavallan hallituksen omistuksessa tai valvonnassa eikä työntekijöiden omistamia, lukuun ottamatta niitä, jotka on lueteltu liitteessä V. 5. Muualla Jugoslavian liittotasavallassa: - yhtiöiden, yritysten, laitosten tai yhteisöjen, jotka sijaitsevat Jugoslavian liittotasavallassa, lukuun ottamatta Kosovon maakuntaa ja Montenegron tasavaltaa, tai ovat siellä rekisteröityjä tai perustettuja ja jotka on lueteltu liitteessä VI, ei katsota olevan Jugoslavian liittotasavallan hallituksen taikka Serbian tasavallan hallituksen omistuksessa tai valvonnassa eikä työntekijöiden omistamia, - kaikkien muiden yhtiöiden, yritysten, laitosten tai yhteisöjen, jotka sijaitsevat Jugoslavian liittotasavallassa, lukuun ottamatta Kosovon maakuntaa ja Montenegron tasavaltaa, tai ovat siellä rekisteröityjä tai perustettuja, katsotaan olevan Jugoslavian liittotasavallan hallituksen taikka Serbian tasavallan hallituksen omistuksessa tai valvonnassa taikka työntekijöiden omistamia. 6. Tämä artikla ei vapauta luonnollisia tai oikeushenkilöitä velvollisuudesta noudattaa asianmukaista huolellisuutta toimiessaan tämän asetuksen säännösten mukaisesti.". 4. Korvataan 6 artikla seuraavasti: " 6 artikla 1. Rajoittamatta ilmoittamista, luottamuksellisuutta ja salassapitovelvollisuutta koskevien asiaan kuuluvien sääntöjen ja Euroopan yhteisön perustamissopimuksen 284 artiklan määräysten soveltamista, pankkien, muiden rahoituslaitosten, vakuutusyhtiöiden ja muiden laitosten ja henkilöiden on: - toimitettava välittömästi kaikki sellaiset tiedot, jotka voivat helpottaa tämän asetuksen noudattamista, kuten 3 artiklan nojalla jäädytetyt tilit ja varat sekä 7 ja 8 artiklan nojalla suoritettuja liiketoimia koskevat tiedot, - liitteessä III luetelluille niiden jäsenvaltioiden toimivaltaisille viranomaisille, joissa ne asuvat tai sijaitsevat, ja - suoraan tai näiden toimivaltaisten viranomaisten kautta komissiolle, - oltava yhteistyössä liitteessä lueteltujen toimivaltaisten viranomaisten kanssa näiden tietojen tarkistamisessa. 2. Kaikkia tämän artiklan mukaisesti toimitettuja ja saatuja tietoja saadaan käyttää ainoastaan siihen tarkoitukseen, johon ne on toimitettu tai ne on saatu. 3. Kaikki suoraan komissiolta saadut tiedot on annettava asianomaisten jäsenvaltioiden toimivaltaisten viranomaisten käyttöön.". 5. 7 artiklassa: - korvataan 4 kohta seuraavasti: "4. Edellä 3 artiklan 2 kohtaa ja 4 artiklaa ei sovelleta Kosovon maakunnassa toteutettaviin hankkeisiin eikä osallistumisosuuden hankkimiseen tai nykyisen osallistumisoikeuden lisäämiseen, omistus- tai valvontaosuuden hankkimiseen tai lisäämiseen sellaisen kiinteän omaisuuden tai sellaisten yhtiöiden, yritysten, laitosten tai yhteisöjen osalta, jotka sijaitsevat tai jotka on rekisteröity tai perustettu kyseisessä maakunnassa, jos tällaiset hankkeet, osallistumisosuuden hankkimiset tai lisäämiset hyödyttävät Kosovon jälleenrakennusta, pakolaisten palaamista tai taloudellista ja alueellista yhteistyötä ja jos Yhdistyneiden Kansakuntien Kosovon-siviilioperaatio ja/tai yhteisö tai sen jäsenvaltiot ovat virallisesti ne hyväksyneet tai tunnustaneet." - lisätään kohta seuraavasti: "5. Kaikista 1, 2, 3 ja 4 kohdan nojalla suoritetuista maksuista sekä 3 tai 4 artiklan nojalla tapahtunutta osallistumisosuuden hankkimista tai lisäämistä koskevista maksuista on liitteessä III lueteltujen toimivaltaisten viranomaisten suorittamaa tarkastusta varten pidettävä vuoden ajan saatavilla vakuuttavat todisteet vaadittavien edellytysten ja tarkoitusten voimassaolosta." 6. 8 artiklassa: - korvataan 1 ja 2 kohta seuraavasti: "1. Komissio valtuutetaan tämän asetuksen 9 artiklan säännösten mukaisesti: a) muuttamaan liitteitä I, II, IV, V ja VI; b) myöntämään yksittäisiä tai yleisiä lupia i) vapauttaa varoja tai antaa niitä käyttöön Jugoslavian liittotasavallan hallituksen tai Serbian tasavallan hallituksen hyväksi; tai ii) hankkia tai laajentaa osuutta, omistusta tai määräysvaltaa 4 artiklassa tarkoitetussa kiinteässä omaisuudessa, yhtiössä, yrityksessä, laitoksessa tai yhteisössä, jos näin menettelemättä oleminen aiheuttaisi vahinkoa yhteisön eduille. 2. Muuttaessaan liitettä VI sisällyttääkseen siihen Jugoslavian liittotasavallassa, lukuun ottamatta Kosovon maakuntaa ja Montenegron tasavaltaa, sijaitsevan yhtiön, yrityksen, laitoksen tai yhteisön komissio ottaa asianmukaisesti huomioon seuraavat seikat: a) todisteet siitä, että tällainen yhtiö, yritys, laitos tai yhteisö voi estää Jugoslavian liittotasavallan hallitusta ja Serbian tasavallan hallitusta saamasta sen luonnollisten tai oikeushenkilöiden kanssa yhteisön sisällä suorittamista liiketoimista hankkimat tulot, b) todisteet siitä, että tällainen yhtiö, yritys, laitos tai yhteisö suorittaa luonnollisten henkilöiden tai oikeushenkilöiden kanssa yhteisön sisällä liiketoimia, joiden arvo ei kuukausittain ylitä 100000:ta euroa, c) todisteet siitä, että tällainen yhtiö, yritys, laitos tai yhteisö ei harjoita toimintaa seuraavilla aloilla: pankkitoiminta ja rahoituspalvelut, energia- ja polttoainetoimitukset, sotilas- tai poliisitarvikkeiden tuotanto tai kauppa, liikenne, petrokemian tuotteet, rauta ja teräs. 3. a) Edellä 2 kohdan b alakohdassa olevan edellytyksen täyttävät yhtiöt, yritykset, laitokset tai yhteisöt sekä muut kuin edellä 2 kohdan c alakohdassa luetelluilla aloilla toimivat yhtiöt, yritykset, laitokset tai yhteisöt katsotaan sellaisiksi, jotka voidaan sisällyttää liitteeseen VI, jollei sisällyttämättä jättämiselle ole perusteltua syytä. b) Jos on olemassa vakuuttavaa näyttöä siitä, että jokin yhtiö, yritys, laitos tai yhteisö ei täytä 2 kohdan b tai c alakohdassa esitettyjä edellytyksiä, mutta täyttää 2 kohdan a alakohdassa esitetyn edellytyksen, tällainen yhtiö, yritys, laitos tai yhteisö katsotaan sellaiseksi, joka voidaan sisällyttää liitteeseen VI, jollei sisällyttämättä jättämiselle ole perusteltua syytä. 4. Kaikki oikeushenkilöiden tai luonnollisten henkilöiden pyynnöt, jotka koskevat 1 kohdan b alakohdassa tarkoitettua lupaa tai liitteiden I, II, IV, V ja VI muuttamista, on tehtävä liitteessä III lueteltujen jäsenvaltioiden toimivaltaisten viranomaisten välityksellä. Jäsenvaltioiden toimivaltaiset viranomaiset tarkistavat pyynnön tehneiden henkilöiden toimittamat tiedot mahdollisimman tarkkaan.". - Muutetaan aiempi 3 kohta 5 kohdaksi: 7. Korvataan 9 artikla seuraavasti: " 9 artikla 1. Tämän asetuksen 8 artiklan 1-4 kohdan täytäntöönpanossa komissiota avustaa asetuksessa (EY) N:o 2271/96(6) perustettu komitea. 2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklan 3 kohdassa tarkoitettu määräaika vahvistetaan kymmeneksi työpäiväksi. 3. Komitea vahvistaa työjärjestyksensä." 8. Korvataan 10 artikla seuraavasti: " 10 artikla Edellä 9 artiklassa tarkoitettu komitea tutkii kaikkia tämän asetuksen soveltamiseen liittyviä kysymyksiä, jotka sen puheenjohtaja tai jäsenvaltion edustaja saattaa sen käsiteltäviksi. Komitea tarkastelee säännöllisesti tämän asetuksen säännösten tehokkuutta, ja komissio antaa tämän tarkastelun perusteella säännöllisesti kertomuksen neuvostolle.". 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Edellä 1 artiklan 3 kohtaa sovelletaan 15 päivästä toukokuuta 2000 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä huhtikuuta 2000. Neuvoston puolesta J. Gama Puheenjohtaja (1) EYVL L 143, 14.5.1998, s. 1. (2) EYVL L 165, 10.6.1998, s. 1. (3) EYVL L 123, 13.5.1999, s. 1. (4) EYVL L 153, 19.6.1999, s. 63. (5) EYVL L 184, 17.7.1999, s. 23. (6) EYVL L 309, 29.11.1996, s. 1.